[{"text_idx": "#000003", "text": "Paratoi ar gyfer y Brifysgol"}, {"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000015", "text": "\u201cDosbarth 2019 rydym yn eich cymeradwyo, ac yn eich llongyfarch ar eich cyflawniadau, a\u2019r gwobrau yr ydych wedi\u2019u hennill.\u201d"}, {"text_idx": "#000016", "text": "Rydym yn dathlu cyflawniadau ein graddedigion, ac yn rhoddi gwobrau i rai o'n myfyrwyr mwyaf teilwng. Eleni, roedd gennym dros 120 o fyfyrwyr yn pasio trwy ein seremoni raddio. Mae pob myfyriwr wedi gwneud ei siwrnai ei hun; dysgu sgiliau newydd, ennill gwybodaeth a chymhwyso eu sgiliau i broblemau heriol. Byddant yn gallu defnyddio'r sgiliau y maent wedi'u dysgu yn eu gyrfaoedd. Mae rhai myfyrwyr wedi goresgyn rhwystrau personol, ac wedi cyflawni pethau ymhell y tu hwnt i'r hyn yr oeddent yn credu oedd yn bosibl."}, {"text_idx": "#000017", "text": "Rydym yn falch o bob un o'u llwyddiannau a'u cyflawniadau unigol. Fel rhiant yn gweld eu plentyn yn mynd i'r Brifysgol, rydym ni, fel academyddion, yn teimlo llawer o emosiynau. Rydym yn hapus i weld y myfyrwyr yn cyflawni, ond yn drist eu gweld yn mynd. Rydym yn falch o'u cyflawniadau, ac yn dymuno'n dda iddynt wrth iddynt ddatblygu eu sgiliau yn eu gyrfaoedd."}, {"text_idx": "#000018", "text": "Bob blwyddyn, yn yr Ysgol Cyfrifiadureg a Pheirianneg Electronig, rydym yn rhoddi gwobrau ac yn cydnabod y perfformiad academaidd gorau. Rydym yn cydnabod myfyrwyr gorau'r Ysgol, a'r rhai sydd wedi gweithio'n galed ac wedi mynd ymhell y tu hwnt i'r hyn a ddisgwylid ganddynt. Eleni rhoesom wobrau i dri ar ddeg o fyfyrwyr, a rhoddwyd gwobr y Brifysgol i ddau o'n myfyrwyr, gan y Senedd i'r perfformiad academaidd mwyaf teilwng."}, {"text_idx": "#000021", "text": "Bob blwyddyn mae Senedd y Brifysgol yn cynnig gwobrau i'r perfformiad academaidd mwyaf teilwng. Ystyriodd y pwyllgor ymgeiswyr o bob pwnc yn y Brifysgol. Yn yr Ysgol Cyfrifiadureg a Pheirianneg Electronig rydym yn falch o gyhoeddi bod dau o'n myfyrwyr wedi derbyn y gwobrau hyn."}, {"text_idx": "#000023", "text": "Dymunwn yn dda i'n holl fyfyrwyr sy'n graddio, \u201cllongyfarchiadau a dymuniadau gorau\u201d."}, {"text_idx": "#000025", "text": "Dyddiad cyhoeddi: 21 Awst 2019"}]